CELEX: C2007/283/18
Language: da
Date: 2007-11-24 00:00:00
Title: Sag C-390/07: Sag anlagt den 17. august 2007 — Kommissionen for De Europæiske Fællesskaber mod Det Forenede Kongerige Storbritannien og Nordirland

24.11.2007   
            
            
               DA
            
            
               Den Europæiske Unions Tidende
            
            
               C 283/10
            
         Sag anlagt den 17. august 2007 — Kommissionen for De Europæiske Fællesskaber mod Det Forenede Kongerige Storbritannien og Nordirland
   (Sag C-390/07)
   (2007/C 283/18)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán, X. Lewis og H. van Vliet, som befuldmægtigede)
   
      Sagsøgt: Det Forenede Kongerige Storbritannien og Nordirland
   Sagsøgerens påstande
   
               1.
            
            
               Det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til artikel 3, stk. 1 og 2, artikel 5, stk. 1-3, og artikel 5, stk. 5, i samt bilag II til Rådets direktiv 91/271/EØF (1) om rensning af byspildevand, idet det har undladt
               
                           —
                        
                        
                           at kortlægge Humber-flodmundingen, Wash-, Deben- og Colne-flodmundingerne, den ydre del af Themsens flodmunding, Southampton Water og Det Nordøstlige Irske Hav — bortset fra Solway Firth — som følsomme områder i forhold til eutrofiering
                        
                     
                           —
                        
                        
                           at underkaste byspildevand udledt fra byområder med en personækvivalent (PE) på over 10 000 i Humber-flodmundingen, Wash-, Deben- og Colne-flodmundingerne, den ydre del af Themsens flodmunding, Southampton Water, Det Nordøstlige Irske Hav — bortset fra Solway Firth — samt i Lough Neagh og Upper og Lower Lough Erne mere vidtgående rensning.
                        
                     
         
               2.
            
            
               Det Forenede Kongerige Storbritannien og Nordirland tilpligtes at betale sagens omkostninger.
            
         Søgsmålsgrunde og væsentligste argumenter
   Ifølge Kommissionen har Det Forenede Kongerige benyttet en for restriktiv fremgangsmåde ved kortlægningen af følsomme områder. Dette skyldes ikke kun, at Det Forenede Kongerige stiller relativt høje beviskrav til anerkendelsen af, at et vandmiljø er eutrofieret, men også den omstændighed, at Det Forenede Kongerige ikke henviser til nødvendigheden af ligeledes at kortlægge de vandområder, der er udsatte, og som i nær fremtid kan blive eutrofierede, hvis der ikke træffes beskyttende foranstaltninger.
   Fordi Det Forenede Kongerige har undladt at kortlægge Humber-flodmundingen, Wash-, Deben- og Colne-flodmundingerne, den ydre del af Themsens flodmunding og Southampton Water og Det Nordøstlige Irske Hav (bortset fra Solway Firth) som følsomme områder, er spildevandet fra byområder med over 10 000 PE, som udleder spildevand i disse områder, samt de byområder, der er beliggende i disse områders relevante afstrømningsområder, ikke blevet underlagt de opsamlings- og rensningsforpligtelser, der i henhold til direktivet senest den 31. december 1998 skulle være gældende for følsomme områder.
   London, Liverpool, Manchester, Leeds, Kingston upon Hull og Southampton er blandt de berørte byområder. Det Forenede Kongerige har derved tilsidesat sine forpligtelser i henhold til direktivet og navnlig de forpligtelser, der er angivet i artikel 3, stk. 1 og 2, og i artikel 5, stk. 2, 3 og 5, og i bilag II til direktivet.
   Kommissionen er ligeledes af den opfattelse, at Det Forenede Kongerige har undladt at sikre, at samtlige forpligtelser i direktivets artikel 5, stk. 2, 3 og 5, er blevet opfyldt, for så vidt angår en række byområder, der udleder til de omhandlede følsomme områder Lough Neagh og Upper og Lower Lough Erne, hvilket skulle være sket senest den 31. december 1998.
   
      (1)  Rådets direktiv 91/271/EØF af 21.5.1991 om rensning af byspildevand (EFT L 135, s. 40).